
Ro e 


Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Ţie, celei alese dintre toate neamurile, Maica lui Dumnezeu, Împărăteasa cerului 
şi a pământului, ceea ce ai sfinţit neamul omenesc prin venirea la noi întru prea 
cinstită naşterea ta, cântare de mulţumire îți aducem noi, robii tăi, Născătoare 
de Dumnezeu. lar tu, ceea ce ai fost spre mângâierea şi mântuirea noastră, izbă- 
veşte-ne pe noi din toate nevoile, ca să-ţi cântăm ţie: Bucură-te, Preacurată, 
care ai bucurat lumea întreagă cu naşterea ta! 


Icosul 1 

Sfânta şi dreapta Ana, văzând în grădină un cuib de pasăre, având puişori în el şi 
fiind în mâhnire din pricina nerodirii sale, a strigat către Domnul, din adâncul 
inimii. Atunci din cer a fost trimis la ea Arhanghelul Gavriil, zicând: rugăciunea 
ta a fost auzită şi lacrimile tale au fost primite de Domnul şi vei naşte o fiică 
prin care se vor binecuvânta toate neamurile pământului, iar numele ei va fi 
Maria. De această făgăduinţă plină de bucurie minunându-ne, cântăm celei bine- 
cuvântate: 

Bucură-te, ceea ce ai crescut din rădăcina împărătească a lui loachim; 


Bucură-te, ceea ce te-ai născut din neamul arhieresc al Anei; 

Bucură-te, ceea ce i-ai slobozit pe strămoşii noştri din stricăciunea morţii; 
Bucură-te, ceea ce i-ai dezlegat pe părinţii tăi de blestemul nerodirii; 
Bucură-te, uşa către Răsărit, care ai deschis uşile celei sterpe; 

Bucură-te, poartă feciorelnică încuiată, care ai aşteptat intrarea marelui Arhie- 
reu; 

Bucură-te, ceea ce lacrimile mamei tale le-ai preschimbat în bucurie; 
Bucură-te, ceea ce ai scăpat-o pe aceasta de înjosirea oamenilor; 
Bucură-te, mare mângâiere pentru cei ce te-au născut; 

Bucură-te, desfătarea întregii lumi; 

Bucură-te, chemarea lui Adam celui căzut; 

Bucură-te, izbăvirea lacrimilor Evei; 

Bucură-te, Preacurată, care ai bucurat lumea întreagă cu naşterea ta! 


Condacul 2 

Văzând dreapta Ana pe marele Arhanghel şi ascultând cuvintele lui, s-a închinat 
lui Dumnezeu şi a zis: viu este Domnul Dumnezeu! De voi naşte prunc îl voi da 
să slujească şi să laude sfânt numele Lui în toate zilele vieţii sale. Şi umplându- 
se de nespusă bucurie, cu râvnă s-a dus la templul din Ierusalim ca să cânte 
acolo lui, Celui atoputernic: Aliluia! 


Icosul 2 

Având dreptul Ioachim cuget curat în faţa lui Dumnezeu, cu toate că a fost înde- 
părtat de oameni din templu, din pricina lipsei de copii, în mâhnirea sa, în pustiu 
s-a dus şi acolo, rugându-se cu lacrimi, a zis: nu voi pune hrană în gura mea şi 
nici la casa mea nu mă voi întoarce, ci lacrimile îmi vor fi hrană, iar pustia casă, 
până ce nu mă va cerceta Domnul Dumnezeul lui Israel. Atunci îngerul Domnu- 
lui i s-a arătat şi i-a vestit că i se va naşte o fiică, iar prin Naşterea ei se va face 
bucurie la toată lumea. Atunci loachim s-a dus la Ierusalim, unde împreună cu 
Ana, a slăvit pe Dumnezeu, cântând celei făgăduite: 

Bucură-te, cea aşteptată din vremuri străvechi de toată lumea; 

Bucură-te, ceea ce ai fost prezisă de către toți prorocii; 

Bucură-te, ceea ce ai fost aleasă de Dumnezeu de la întemeierea lumii; 
Bucură-te, ceea ce ai fost făgăduită încă de la căderea primilor oameni; 
Bucură-te, sfatul cel nespus al puterii dumnezeieşti; 

Bucură-te, chipul cel prea bun al înainte vederii lui Dumnezeu; 

Bucură-te, carte însuflețită în care a scris Dumnezeu Cuvântul Său; 

Bucură-te, izvor pururea viu, din care a izvorât bună vestirea lui Hristos; 
Bucură-te, porfiră ţesută de Dumnezeu cu care s-a îmbrăcat Cel veşnic; 
Bucură-te, mir cu bun miros întru care s-a sălăşluit harul PreaSfântului Duh; 
Bucură-te, palat zidit de înţelepciunea lui Dumnezeu; 

Bucură-te, cămara lui Hristos mai luminoasă decât soarele dimineţii; 

Bucură-te, Preacurată, care ai bucurat lumea întreagă cu naşterea ta! 


Condacul 3 

Puterea Celui Preaînalt a umbrit atunci spre zămislire pe dreapta Ana, care 
îmbătrânise în zilele ei, neavând copii; deci s-a arătat ca o câmpie bine roditoare 
şi a odrăslit bucurie la toată lumea, pe prea binecuvântata Fecioară Maria, ca să 
culeagă mântuire şi să cânte din adâncul sufletului: Aliluia! 


Icosul 3 

Având părinţii tăi, Preacurată viaţă neprihănită, te-au zămislit la adânci bătrâ- 
neţi, după ce s-au nevoit îndelung întru curăţie şi înfrânare, ca în naşterea ta să 
nu se arate voinţa firii, ci puterea harului dumnezeiesc, ce biruieşte rânduiala 
firii şi să cunoască toţi că rugăciunea împreună cu suspinele nerodirii te-au 
odrăslit pe tine, izvor purtător de viaţă lumii. Pentru aceasta îţi cântăm aşa: 
Bucură-te, veselia mamelor care nu pot avea prunci; 

Bucură-te, mângâierea familiilor care nu au copii; 

Bucură-te, ceea ce ai odrăslit din rădăcina cea uscată a lui lesei; 

Bucură-te, cea din care a răsărit Hristos ca o floare; 

Bucură-te, ceea ce ai fost zămislită la bătrâneţe de părinţii tăi; 

Bucură-te, ceea ce eşti pururea Fecioară; 

Bucură-te, ceea ce de la naştere ne-ai adus veste de mântuire; 

Bucură-te, ceea ce ne-ai vestit roadele harului dumnezeiesc; 

Bucură-te, cea prin care se biruieşte nerodirea firii noastre; 

Bucură-te, cea prin care se dezleagă blestemul strămoşesc; 

Bucură-te, vestirea bucuriei a toată lumea; 

Bucură-te, începutul mântuirii noastre; 

Bucură-te, Preacurată, care ai bucurat lumea întreagă cu naşterea ta! 


Condacul 4 

Preacurată, drepții părinţi loachim şi Ana erau cuprinşi de întristare, pentru că 
ajunseseră la bătrâneţe fără să aibă copii; de aceea se credeau nevrednici de 
Împărăţia lui Dumnezeu. Însă, toată făptura de la începutul lumii, suferea 
împreună cu ei, din pricina nerodirii firii omeneşti, care s-a supus deşertăciunii: 
Adam plânge că pământul a fost blestemat, Eva suspină că s-au înmulțit neca- 
zurile ei; împreună cu ei plânge neamul omenesc, părtaş stricăciunii. Dar prin 
naşterea ta, Preacurată s-a dezlegat vechea nerodire, stricăciunea s-a şters şi toa- 
tă făptura cântă lui Dumnezeu: Aliluia! 


Icosul 4 

Auzind Domnul Dumnezeu suspinele drepţilor Ioachim şi Ana, le-a dăruit o 
fiică prea curată şi prea binecuvântată pe Fecioara Maria după cum a vestit 
Arhanghelul Gavriil. Ea este începutul şi mijlocirea mântuirii noastre, de a cărei 
naştere s-au bucurat cerul şi pământul, s-au veselit îngerii, iar oamenii slăvind 
pe Dumnezeu, au cântat aşa: 

Bucură-te, Marie minune mare întregii făpturi; 


Bucură-te, strănepoata lui David şi Maica Domnului nostru; 
Bucură-te, cea una binecuvântată între femei; 

Bucură-te, cea eşti prea mărită în ceruri de către îngeri; 

Bucură-te, raza neapusă, care ai luminat lumii; 

Bucură-te, candela nestinsă, care luminezi în noaptea necazurilor; 
Bucură-te, mângâierea îngerilor; 

Bucură-te, ceea ce eşti bucurie lumii şi oamenilor; 

Bucură-te, rai nou sădit pe pământ; 

Bucură-te, cămară înfrumuseţată şi luminoasă pentru Împăratul ceresc; 
Bucură-te, palat al Preasfântului Duh; 

Bucură-te, cortul lui Dumnezeu şi acoperământul oamenilor; 
Bucură-te, Preacurată, care ai bucurat lumea întreagă cu naşterea ta! 


Condacul 5 

Ca o stea care a răsărit din cer şi lumea întreagă a luminat, aşa te vedem pe tine, 
Preasfântă Fecioară. Dumnezeu a ales cele slabe şi neputincioase, ca pe cele tari 
să le ruşineze, şi te-a arătat din Nazaret întregii lumi pe tine, ca pe o floare 
neveştejită, de-a pururea înfloritoare prin feciorie, Preasfântă Născătoare, pentru 
că nu ai cunoscut nici un păcat în toată vieţuirea ta pământească; de aceea Îi 
mulțumim lui Dumnezeu, cântându-i: Aliluia! 


Icosul 5 

Văzând minunată naşterea ta, prea curată Fecioară, părinţii tăi au adus lui 
Dumnezeu daruri de recunoştinţă ce au fost binecuvântate de preot, au făcut 
ospăț mare în casă, veselindu-se cu prietenii şi rudeniile şi L-au slăvit pe 
Dumnezeu. Amintindu-şi însă de vestea îngerului te-au cinstit ca pe Stăpâna lor 
şi închinându-sc, ţi-au cântat aşa: 

Bucură-te, Mireasa Duhului Sfânt; 

Bucură-te, Maica, Fiului lui Dumnezeu; 

Bucură-te, cea aleasă dintre toate neamurile; 

Bucură-te, lumină a Treimii celei începătoare de viaţă; 

Bucură-te, ceea ce întreci cu înţelepciunea toate puterile cereşti; 

Bucură-te, ceea ce toate oştile demonilor le izgoneşti; 

Bucură-te, apărătoare puternică a neamului omenesc; 

Bucură-te, mijlocitoare a păcătoşilor ce se pocăiesc; 

Bucură-te, lauda femeilor cinstite şi credincioase; 

Bucură-te, slava fecioarelor curate; 

Bucură-te, ceea ce eşti din Nazaret, dar mult bine ai făcut lumii; 

Bucură-te, ceea ce cu dragostea de mamă, pe toţi îi ocroteşti; 

Bucură-te, Preacurată, care ai bucurat lumea întreagă cu naşterea ta! 


Condacul 6 


Propovăduitoarea venirii tale în lume, Născătoare de Dumnezeu, a fost dreapta 
Elisabeta pentru că, atunci când te-a văzut intrând în casa ei, ţi-a venit întru 
întâmpinare şi a grăit cu mare glas: binecuvântată eşti tu între femei şi bine- 
cuvântat este rodul pântecelui tău. Şi de unde mie cinstea aceasta, să vină la 
mine, Maica Domnului meu? Aşa şi noi, cei ce prăznuim naşterea ta, te întâm- 
pinăm zicând: binecuvântată eşti tu între femei şi binecuvântat este rodul 
pântecelui tău, căruia cu mulțumire Îi cântăm toţi: Aliluia! 


Icosul 6 

De naşterea ta, Preacurată s-au bucurat nu numai părinţii tăi, ci toţi oamenii, de 
aproape şi de departe; iar pentru că Dumnezeu se odihneşte pe Tronuri cuge- 
tătoare, tron sfânt te-a pregătit pe tine pe pământ şi ni s-a dat nădejde de mân- 
tuire prin vestirea Soarelui dreptăţii, Hristos. Pentru aceasta îți cântăm ţie, 
curată, aşa: 

Bucură-te, lumina prea strălucită, care veseleşte pe Soarele Hristos; 

Bucură-te, raza neapusă, care ai născut Lumina cea neapropiată; 

Bucură-te, ceea ce prin focul rugăciunilor tale, ne curăţeşti de patimi; 

Bucură-te, ceea ce îi ajuţi pe păcătoşii care se pocălesc; 

Bucură-te, cădelniţă cu bun miros, care duci rugăciunile noastre la Fiul tău; 
Bucură-te, chivot ceresc care te-ai alcătuit pe pământ; 

Bucură-te, masă în chip de foc, care aştepţi pe Împăratul făpturii; 

Bucură-te, ridicarea cortului căzut al lui David; 

Bucură-te, ceea ce te-ai arătat pe pământ Ierusalim duhovnicesc; 

Bucură-te, porfiră prea curată pregătită din sanguirile tale Mielului dumne- 
zeiesc; 

Bucură-te, porfiră dumnezeiască ţesută Cuvântului ceresc din trupul tău; 
Bucură-te, Preacurată, care ai bucurat lumea întreagă cu naşterea ta! 


Condacul 7 

Vrând Domnul cel îndelung răbdător să arate adncul iubirii Sale faţă de neamul 
omenesc cel căzut demult din Rai, a făgăduit strămoşilor noştri că sămânţa 
femeii va zdrobi capul şarpelui; în vremule mai de pe urmă această făgăduință 
s-a împlinit prin tine, prea curată alegându-te pe tine, Domnul dintre toate 
neamurile, ca să fii Maica Lui şi prin naşterea ta să zdrobeşti capul şarpelui 
celui de demult, pentru care cântăm cu mulţumire lui Dumnezeu: Aliluia! 


Icosul 7 

Nouă, înfricoşătoare şi minunată este taina naşterii tale, Născătoare de Dumne- 
zeu prin care ni s-a arătat izvorul vieţii; că Fiul tău, Fecioară, S-a sălăşluit în 
pântecele tău fără durere şi cheile fecioriei nu le-a stricat când S-a născut din 
tine. Pentru aceasta împreună cu tine se bucură firea cea căzută a femeilor, care 
a primit liberare întru Hristos, în locul vechiului blestem. Urmând ţie, în chip 
vădit, femeile biruiesc pe vrăjmaşul şi îţi cântă aşa: 


Bucură-te, cea înfrumuseţată cu slava cerească; 

Bucură-te, ceea ce ai prea mărit firea omenească cea căzută; 
Bucură-te, ceea ce ai slobozit femeile de întristarea cea veche; 
Bucură-te, ceea ce ai primit închinare de la Arhanghelul Gavriil; 
Bucură-te, ceea ce de a cărei curăţie se minunează îngerii; 
Bucură-te, uşă încuiată care ai deschis Edenul cel închis; 
Bucură-te, carte pecetluită în care sunt scrise tainele lui Dumnezeu; 
Bucură-te, crin cu bun miros al fecioriei; 

Bucură-te, floare neveştejită şi prea curată; 

Bucură-te, făptură cerească ce vieţuieşti pe pământ; 

Bucură-te, ceea ce ai deschis păcătoşilor uşile Raiului; 

Bucură-te, Preacurată, care ai bucurat lumea întreagă cu naşterea ta! 


Condacul 8 

Străină de dulceaţa patimilor s-a arătat naşterea ta, că sfinţii tăi părinţi au stră- 
lucit cu neprihănirea şi cu înfrânarea, pentru ca să ne întristăm de toată deşer- 
tăciunea cea lumească şi de orice întinăciune trupească şi sufletească, iar mintea 
şi inima la cer să le urcăm. Pentru aceasta a venit în lume Maica prea curată, ca 
pe cele de jos să le urce la cele de sus şi să ne înveţe a cânta lui Dumnezeu cu 
buze curate şi inimă neîntinată: Aliluia! 


Icosul 8 

Cât de bună eşti, apropiata mea şi păcat nu este întru tine. Scoală-te, vino, po- 
rumbiţa mea, căci glasul tău este dulce şi faţa ta este frumoasă. Una este maica 
ta cea aleasă să te nască pe tine; aşa a glăsuit Fiul şi Domnul tău, prea curată 
Fecioară. lar noi, înțelegând acest glas dumnezeiesc, îți cântăm unele ca acestea: 
Bucură-te, Împărăteasă ceea ce stai de-a dreapta Împăratului Hristos; 

Bucură-te, Stăpână ceea ce eşti îmbrăcată şi înfrumuseţată în haina fecioriei; 
Bucură-te, ceea ce ai fost aleasă de Împăratul pentru virtuțile tale; 

Bucură-te, ceea ce ai fost numită apropiată şi bună între femei; 

Bucură-te, ceea ce te-ai ridicat ca un nor luminos, care sloboade rouă; 
Bucură-te, mirul cel ce răspândeşte împrejur mireasmă; 

Bucură-te, livadă duhovnicească în care stă Pomul vieţii; 

Bucură-te, fântână pecetluită în care stă Pomul vieţii; 

Bucură-te, ceea ce străluceşti ca zorile dimineţii în întuneric; 

Bucură-te, ceea ce răsari ca luna în nopțile senine; 

Bucură-te, izvor cu apă de viaţă dătător; 

Bucură-te, pomul vieţii care ai înflorit în mijlocul Raiului; 

Bucură-te, Preacurată, care ai bucurat lumea întreagă cu naşterea ta! 


Condacul 9 
Soborul îngerilor s-a bucurat slăvind pe Dumnezeu, că la naşterea ta, Prea- 
curată, marele arhiereu împreună cu preoţii şi cu oamenii aleşi au venit în casa 


părinților tăi înălțând rugăciuni de mulţumire. lar când te-a binecuvântat a zis: 
Dumnezeul părinților noştri, binecuvântează pruncul acesta şi dă-i un nume care 
să fie proslăvit întru toate neamurile. Deci te-a numit Maria, nume mare şi 
binecuvantat, prea dulce oamenilor şi înfricoşare demonilor, pentru care cân- 
tăm lui Dumnezeu: Aliluia! 


Icosul 9 

Ritorii cei mult vorbitori, ca nişte peşti fără de glas, nu se pricep să cânte curăţia 
ta, prea curată cea întocmai cu a îngerilor pe care ţi-a dat-o Domnul ca să fii 
Maica Lui, neavând întinăciune ori prihană sau ceva de acest fel, ci să fii sfântă 
şi fără prihană. Pentru această dreapta Ana, maica ta te-a păstrat întru curăţie ca 
nicidecum să nu se atingă mâna celor întinaţi de tine, chivotul cel însufleţit al lui 
Dumnezeu; deci înstrăinându-te de orice întinăciune a chemat fecioare ca să-ţi 
păzească liniştea. lar noi, minunându-ne de curăţia ta, îţi cântăm: 

Bucură-te, ceea ce din pruncie nici un păcat nu ai cunoscut; 

Bucură-te, ceea ce de la naşterea ta eşti mai sfântă decât toți sfinţi; 

Bucură-te, ceea ce te-ai hrănit mai mult cu rugăciune decât cu lapte; 

Bucură-te, ceea ce ai avut ca hrană Cuvântul lui Dumnezeu; 

Bucură-te, pom ceresc sădit pe pământ; 

Bucură-te, răsad al Raiului crescut de părinţii tăi; 

Bucură-te, porumbiţă curată de care nu este vrednică întreaga lume; 

Bucură-te, mieluşea neîntinată, care ai fost vrednică a fi Maica lui Hristos; 
Bucură-te, cea prin care Atotţiitorul a ridicat rod din nerodire; 

Bucură-te, ceea ce ai fost aflată vrednică să-l naşti pe Hristos; 

Bucură-te, cea al cărei nume este lăudat de la răsărit până la apus; 

Bucură-te, ceea ce eşti binecuvântată între femei; 

Bucură-te, Preacurată, care ai bucurat lumea întreagă cu naşterea ta! 


Condacul 10 

Vrând să mântuiască lumea din robia vrăjmaşului, Domnul cel iubitor de 
oameni te-a ales pe tine dintre toate neamurile să-l fii mamă şi solitoarea mân- 
tuirii noastre, grabnică mângâiere celor întristaţi şi dezlegare nerodirii omeneşti, 
iar pentru toţi cei ce rătăcesc în întunericul păcatelor, povăţuitoare către Hristos, 
Soarele dreptăţii, ca să-l cântăm Lui: Aliluia! 


Icosul 10 

Zid şi liman eşti, Născătoare de Dumnezeu Fecioară, tuturor celor prăznuiesc 
naşterea ta, că din pântece neroditor ai ieşit ca să pregăteşti intrarea marelui 
Arhiereu, căci Unul Dumnezeul tău, mergând pe această neobişnuită cale, te-a 
păstrat nearsă. Pentru aceasta cu îndrăznire îţi cântă ţie aceste laude: 

Bucură-te, ceea ce în ceruri eşti prea binecuvântată; 

Bucură-te, ceea ce pe pământ eşti prea mărită; 

Bucură-te, bucuria şi veselia îngerilor; 


Bucură-te, mângâierea şi slobozirea pământenilor din păcat; 

Bucură-te, turturea de Dumnezeu cuvântătoare; 

Bucură-te, fecioară blândă şi smerită; 

Bucură-te, biserică a Duhului Sfânt; 

Bucură-te, cămara prea curată a vestirilor cereşti; 

Bucură-te, roua Ermonului coborâtă pe Sion; 

Bucură-te, alabastru cu mir de mult preţ, care ne-ai umplut de bună mireasmă; 
Bucură-te, vlăstar al cetăţii Nazaretului, crescut din rădăcină stearpă; 
Bucură-te, Preacurată, care ai bucurat lumea întreagă cu naşterea ta! 


Condacul 11 

Cântare de mulțumire cântă cu duhul dumnezeieştii părinţi loachim şi Ana, că 
pe pământ văd pe Maica Făcătorului, fiica lor Maria, care s-a născut; împreună 
cu ei, Stăpână, aducem şi noi nenumărate cântări naşterii tale şi lauda lui 
Dumnezeu: Aliluia ! 


Icosul 11 

Candelă aprinsă, luminoasă şi prea slăvită te vedem pe tine în noaptea Legii 
vechi, Preasfântă Fecioară, că tuturor celor ce şedeau în întunericul păcatului şi 
în umbra morţii le-ai arătat lumină, bucurie, har şi dezlegarea vechiului blestem 
al Evei; că din tine a răsărit Soarele dreptăţii, Hristos Dumnezeul nostru lumi- 
nând pe cei din întuneric şi ţie îți cântăm laude ca acestea: 

Bucură-te, lumină neapusă, care ai deschis porţile Împărăției cerurilor; 
Bucură-te, răsărit prea luminos, care ne-ai vestit nouă mântuirea; 

Bucură-te, stea neapusă, care ai adus în lume Răsăritul cel veşnic; 

Bucură-te, candelă dătătoare de lumină, care ai izgonit întunericul păcatului; 
Bucură-te, izvor de viaţă purtător, care dăruieşti tuturor viaţă; 

Bucură-te, laminător, care ne-ai adus lumina Soarelui dreptăţii; 

Bucură-te, ceea ce ne-ai luminat cu razele harului; 

Bucură-te, Maica Luminii celei neapuse, care luminează lumea; 

Bucură-te, Mireasa Duhului Sfânt; 

Bucură-te, femeia înveşmântată în Soare; 

Bucură-te, ceea ce ai luna sub picioarele tale şi cunună de douăsprezece stele; 
Bucură-te, Preacurată, care ai bucurat lumea întreagă cu naşterea ta! 


Condacul 12 

Sfânta Ana se veseleşte de venirea ta pe lume şi lăudând, cântă: Neroditori fiind, 
am născut pe Maica lui Dumnezeu şi prin ea s-a dezlegat blestemul Evei. Astfel, 
bucurându-se a făcut legământ să aducă lui Dumnezeu pe fiica ce o născuse şi 
să-i fie Lui ca un dar desăvârşit de la toate neamurile pământului, iar oamenilor 
să le fie veşnică mângâiere şi bucurie şi să-L laude cu cântarea: Aliluia! 


Icosul 12 


Cântăm prea cinstită naşterea ta, cinstim negrăită zămislirea ta, ne închinăm ţie, 
pururea Fecioară, împreună cu noi prea măresc venirea ta în lume cetele Arhan- 
ghelilor şi Îngerilor, bucurie mare este în ceruri, iar noi, împreună cu drepții 
Ioachim şi Ana, prea mărind naşterea ta, îți cântăm aşa: 

Bucură-te, prea nevinovată Împărăteasă a îngerilor şi a oamenilor; 

Bucură-te, prea binecuvântată mângâietoare a tuturor celor de pe pământ şi din 
ceruri; 

Bucură-te, frumuseţe în mâna Domnului, care ai înfrumusețat pe cei ce te feri- 
cesc pe tine; 

Bucură-te, Povăţuitoarea care ai bucurat pe toţi cei ce cheamă numele tău; 
Bucură-te, Cerul cerurilor, care eşti mai slăvită fără de asemănare decât toate 
Puterile îngereşti; 

Bucură-te, minunea minunilor, care ai alcătuit în trupul tău Trupul lui Hristos; 
Bucură-te, Împărăteasa împăraţilor, care îngrădeşte înmulţirea păcatelor; 
Bucură-te, biserica lui Hristos, care a pus începutul mântuirii noastre; 

Bucură-te, cea de Dumnezeu înfrumuseţată, care eşti binecuvântare pentru toate 
veacurile; 

Bucură-te, pruncă de Dumnezeu aleasă, împăcarea binecuvântată a tuturor nea- 
murilor; 

Bucură-te, sprijinitoarea tuturor celor ce doresc viaţă feciorelnică; 

Bucură-te, ceea ce întinzi mâna ta de ajutor, celor ce aşteaptă mântuirea; 
Bucură-te, Preacurată, care ai bucurat lumea întreagă cu naşterea ta! 


Condacul 13 (de 3 on) 

O, întru tot cântată Maică şi Fecioară, care dintru nerodire te-ai născut spre 
mântuirea lumii, primeşte această jertfă de acum pentru prea cinstită naşterea ta 
şi nu ne lăsa neajutoraţi pe noi în vremea vieţuirii noastre; izbăveşte-ne din toate 
necazurile şi ne dezleagă de nerodirea sufletească pe toți, care lăudăm pe 
Dumnezeu, cântând: Aliluia! 


După care se zice: 


Icosul 1 

Sfânta şi dreapta Ana, văzând în grădină un cuib de pasăre, având puişori în el şi 
fiind în mâhnire din pricina nerodirii sale, a strigat către Domnul, din adâncul 
inimii. Atunci din cer a fost trimis la ea Arhanghelul Gavriil, zicând: rugăciunea 
ta a fost auzită şi lacrimile tale au fost primite de Domnul şi vei naşte o fiică 
prin care se vor binecuvânta toate neamurile pământului, iar numele ei va fi 
Maria. De această făgăduinţă plină de bucurie minunându-ne, cântăm celei bine- 
cuvântate: 

Bucură-te, ceea ce ai crescut din rădăcina împărătească a lui loachim; 

Bucură-te, ceea ce te-ai născut din neamul arhieresc al Anei; 

Bucură-te, ceea ce i-ai slobozit pe strămoşii noştri din stricăciunea morţii; 


Bucură-te, ceea ce i-ai dezlegat pe părinţii tăi de blestemul nerodirii; 
Bucură-te, uşa către Răsărit, care ai deschis uşile celei sterpe; 

Bucură-te, poartă feciorelnică încuiată, care ai aşteptat intrarea marelui Arhie- 
reu; 

Bucură-te, ceea ce lacrimile mamei tale le-ai preschimbat în bucurie; 
Bucură-te, ceea ce ai scăpat-o pe aceasta de înjosirea oamenilor; 
Bucură-te, mare mângâiere pentru cei ce te-au născut; 

Bucură-te, desfătarea întregii lumi; 

Bucură-te, chemarea lui Adam celui căzut; 

Bucură-te, izbăvirea lacrimilor Evei; 

Bucură-te, Preacurată, care ai bucurat lumea întreagă cu naşterea ta! 


Apoi rostim această 
Rugăciune 


O, Preasfântă de Dumnezeu Născătoare, Stăpâna noastră de Dumnezeu Născă- 
toare, Împărăteasa cerului şi a pământului, tu ai fost dăruită de Dumnezeu spre 
bucuria şi mângâierea întregii lumi. Născându-te prin grija lui Dumnezeu, tu 
care ai dezlegat nerodirea celor ce te-au născut, ajută pe părinții neroditori şi 
fără de copii; fă să rodească inima mea cea lipsită de roade duhovniceşti, cu 
mijlocirea ta la Atotţiitorul, ajutându-mă să nu mai vorbesc cuvinte de ocară şi 
să nu am gânduri necurate. 


O, prea fericită, fă-mă fiu al lui Dumnezeu după har, ca să aduc pururea roade 
de virtuţi. Ceea ce, cu prea curată naşterea ta, ai încetat plânsul strămoaşei noa- 
stre Eva, iar pe drepţi tăi părinţi i-ai izbăvit de ocara lipsei de prunci, potoleşte 
acum plânsul şi suspinele mult pătimitorului meu suflet şi pe noi pe toţi ne izbă- 
veşte de ocara faptelor noastre cele rele şi de toată robia vrăjmaşului. 


Dăruieşte-ne nouă, mai presus de toate Preasfântă Născătoare de Dumnezeu 
Fecioară, în această prea luminată zi, să înţelegem cu inima taina naşterii tale şi 
să ne amintim cu ce bucurie şi mulţumire te-a purtat pe tine pântecele cel nero- 
ditor a Sfintei şi dreptei Ana şi nu numai prin cuvinte dar, mai ales prin faptele 
noastre, să te prea mărim cu inimă umilită, cântând: Mărire venirii tale, curată; 
mărire naşterii tale; mărire fecioriei tale, Maică nenuntită. 


Învredniceşte-ne ca să slăvim neîncetat pe Dumnezeu împreună cu tine şi să 
prea mărim rodul tău cel prea sfânt, Cuvântul întrupat în pântecele tău, căruia se 
cuvine slava, cinstea, închinăciunea, împreună cu Cel fără de început al lui 
Părinte, cu Preasfântul şi bunul şi de viaţă, Făcătorul Duhul lui, acum şi pururea 
ŞI în vecii vecilor. Amin. 


Apoi se cântă la strana Condacul 1, în timpul căruia preotul face cădire mică. 


Condacul 1 

Ţie, celei alese dintre toate neamurile, Maica lui Dumnezeu, Împărăteasa cerului 
şi a pământului, ceea ce ai sfințit neamul omenesc prin venirea la noi întru prea 
cinstită naşterea ta, cântare de mulțumire îți aducem noi, robii tăi, Născătoare 
de Dumnezeu. lar tu, ceea ce ai fost spre mângâierea şi mântuirea noastră, izbă- 
veşte-ne pe noi din toate nevoile, ca să-ţi cântăm ţie: Bucură-te, Preacurată, 
care ai bucurat lumea întreagă cu naşterea ta! 


După citirea Acatistului, rostim rugăciunea: Cuvine-se, cu adevărat, să te feri- 
cim pe tine, Născătoare de Dumnezeu, cea pururea fericită şi prea nevinovată şi 
Maica Dumnezeului nostru. Ceea ce eşti mai cinstită decât Heruvimii şi mai 
slăvită, fără de asemănare, decât Serafimii, care, fără stricăciune, pe Dumnezeu- 
Cuvântul ai născut, pe tine, cea cu adevărat Născătoare de Dumnezeu, te mărim. 


[Dacă este preot, acesta rostește Ectenia întreită, după care face otpustul obiş- 
nuit. ] 


In lipsa preotului, după rugăciunea către Maica Domnului, zicem: Pentru rugă- 
ciunile Sfinților părinților noștri, Doamne lisuse Hristoase, Dumnezeul nostru, 
miluieşte-ne pe noi! Amin! 


Sinaxar - Naşterea Maicii Domnului 


La puţine zile de la începutul anului bisericesc, pe 8 septembrie Biserica noastră 
sărbătoreşte Naşterea Preasfintei noastre Stăpâne Născătoarei de Dumnezeu şi 
pururea Fecioarei Maria. 


Despre acest eveniment Evangheliile tac. De altfel, aceeaşi tăcere se întinde şi 
asupra celei mai mari părţi a vieţii Maicii Domnului. Puţine sunt cuvintele ei 
care s-au păstrat în Evanghelii. Este de ajuns să luăm aminte că îndemnul ei 
către slujitori la minunea din Cana Galileii, „faceţi orice vă va spune” (loan 2, 
5), sunt ultimele cuvinte ale Maicii Domnului pe care le menţionează Evan- 
gheliile. De atunci (minunea a avut loc la începuturile primului an al lucrării 
publice a Domnului), Maica Domnului a urmărit în tăcere lucrarea Fiului ei şi 
tot în tăcere şi-a înecat durerea la poalele Crucii Sale. 


Aceste goluri din relatările Evangheliilor în legătură cu viaţa Preasfintei Maicii 
Domnului sunt întregite de scrieri apocrife. Acestea, scrise de autori evlavioşi şi 
îmbogăţite de fantezia lor, dau informaţii despre Naşterea ei, despre copilărie şi 
despre Adormire. Biserica a luat din aceste texte tradiţiile pe care le-a considerat 


adevărate şi le-a păstrat în rânduielile praznicelor, în imne şi în icoanele care s- 
au realizat pe temeiul acestora. 


O asemenea relatare apocrifă este „Protoevanghelia lui Iacov”, care istoriseşte 
între altele şi cele despre Naşterea Născătoarei de Dumnezeu. Din aceasta aflăm 
numele părinţilor ei, loachim şi Ana, aflăm că nu aveau copii, despre originea 
lui loachim din neamul împărătesc al lui David şi altele. Aici vedem durerea şi 
lacrimile acestei perechi pentru că nu aveau copii, precum şi rugăciunile şi 
posturile lor pentru dobândirea unui prunc. 


Ca să înţelegem cele închipuite în reprezentarea icoanei Naşterii Maicii 
Domnului, trebuie să cităm câteva fragmente din relatarea lui lacov: 


„ȘI iată un înger al Domnului a sosit spunându-i acesteia: «Ana, Ana, a auzit 
Domnul rugăciunea ta şi vei zămisli şi vei naşte şi se va vesti despre sămânţa ta 
în toată lumea... ». Şi iată au venit doi îngeri spunându-i: «lată Ioachim, 
bărbatul tău, vine cu turmele sale». Şi un înger al Domnului a coborât către 
Ioachim spunându-i: «loachime, Ioachime, a ascultat Domnul Dumnezeu 
rugăciunea ta; coboară de aici; iată, dar, femeia ta, Ana în pântece va lua...». Şi 
iată, loachim a venit cu turmele sale şi a stat Ana către uşă şi a văzut pe loachim 
venind şi a alergat şi s-a agăţat de grumazul lui... S-au împlinit aşadar lunile ei. 
În luna a noua a născut Ana. Şi a spus moaşei: «Ce am născut?». Iar acesta i-a 
răspuns: «Fiică». Şi a zis Ana: «Măritu-s-a sufletul meu în această zi şi s-a 
plecat acesteia». După aceea, s-au împlinit zilele curăţirii Anei, a dat sân 
copilului şi i-a pus numele Mariâm”. 


După cum vedem în această relatare, Naşterea Maicii Domnului este vestită de 
înger după o lungă perioadă de sterpiciune a părinţilor ei. Tot un înger este cel 
care vesteşte naşterea altor persoane biblice: a lui Samson, a lui Samuil, a lui 
Ioan Înaintemergătorul. Însă Naşterea Maicii Domnului este diferită, pentru că 
este „înnoirea lui Adam şi chemarea Evei şi izvorul nestricăciunii, prin care noi 
ne-am îndumnezeit şi din moarte ne-am mântuit...” (Slava Litiei, glasul al VIII- 
lea). 


Comparaţia dintre mama Preasfintei Născătoarei de Dumnezeu şi alte femei 
sterpe ale Sfintei Scripturi o face în chipul cel mai frumos a treia stihiră a 
Vecerniei, glasul al VI-lea: „Măcar că, prin vrerea lui Dumnezeu, şi alte fericite 
femei sterpe au odrăslit, dar Maria a strălucit mai presus decât toţi cei născuţi, 
cu dumnezeiască cuviinţă. Căci prin maică neroditoare în chip prea mărit 
născându-se, a născut cu trup pe Dumnezeul tuturor mai presus de fire, din 
pântece fără sămânță...” 


Aşa cum vedem în aproape toate troparele slujbei Naşterii Preasfintei Născă- 
toare de Dumnezeu, sfinții imnografi subliniază, în paralel cu Naşterea 
Preasfintei, şi rolul ei de Maică a lui Dumnezeu. Mai mult încă, în dezlegarea 
sterpiciunii Anei întrezărim - potrivit învăţăturii Părinților Bisericii - dezlegarea 
sterpiciunii firii omeneşti, care se va desfăta de roadele dumnezeiescului har. 
Harul acesta „astăzi începe a rodi” prin Naşterea Maicii Domnului. 


Tâlcuirea icoanei 


Pictorul bizantin al icoanei Naşterii Născătoarei de Dumnezeu urmează în pre- 
zentarea scenelor Protoevanghelia apocrifă a lui Iacov, ca să sublinieze Naşterea 
minunată a Născătoarei de Dumnezeu. În acelaşi timp însă rămâne credincios 
învăţăturii Bisericii, aşa cum o vedem înfăţişată în troparele praznicului. Prin 
aceasta, reprezentând-o pe Maica Domnului în leagăn, ca prunc înfăşat, nu 
omite să scrie deasupra capului ei inițialele obişnuite, MP - OY (Maica 
Domnului). 


În aproape toate troparele, atât ale praznicului Naşterii Maicii Domnului, cât şi 
ale Zămislirii Fecioarei Maria de către Sfânta Ana (9 decembrie), se subliniază 
faptul că prunca născută este Maica Domnului. 


În icoană este predominant chipul Sfintei Ana, care este reprezentată pe 
jumătate aşezată în pat. Cu mâna stângă, care abia se zăreşte din acoperământul 
ei, îşi sprijină capul aplecat. Gândurile evlavioase, în care s-a adâncit, pricinuite 
de minunea de neînțeles, i se citesc în expresia feţei. 


În centrul icoanei sunt reprezentate slujitoarele, „tinerele” care se grăbesc să îi 
dea de mâncare lăuzei şi să o îngrijească. Cea din mijloc probabil este ludita, pe 
care o menţionează după nume Protoevanghelia lui lacov. Una dintre slu- 
jitoarea, cu un evantai îi face aer Anei. 


Scena de sus din stânga a icoanei este inspirată de întâlnirea lui Ioachim şi a 
Anei după vestirea îngerului că vor dobândi prunc. Cei doi părinți fericiţi se 
îmbrățișează şi se sărută în uşa casei lor (sau la Poarta de Aur a cetăţii). Sfânta 
Ana spune bărbatului ei, potrivit Protoevangheliei: „Acum am cunoscut că 
Domnul Dumnezeu mult m-a binecuvântat...”. 


În partea dreaptă a icoanei este reprezentat Ioachim în stare de rugăciune. În 
acest moment sfânt l-a găsit îngerul, care i-a adus vestea cea de bucurie. 
Ioachim se află înaintea Născătoarei de Dumnezeu, îşi are privirea îndreptată 
către ea şi îi vorbeşte. 


Alături de nou-născuta Preasfânta Fecioară stă o tânără care toarce. 


În toată icoana stăpâneşte o stare de bucurie. Culorile veşmintelor şi ale ele- 
mentelor arhitecturale sunt vioaie, chipurile luminoase, după cum, de altfel, se şi 
cuvenea la nașterea unui prunc după mulţi ani de aşteptare. 


Încheiem analiza icoanei Naşterii Maicii Domnului cu un fragment din cuvântul 
Sfântului loan Damaschin „La Naşterea Preasfintei Născătoare de Dumnezeu”: 
„O, prea înţeleaptă pereche de turturele înţelegătoare, Ioachim şi Ana! Voi, 
ținând legea înţeleaptă a firii, de cele mai presus de fire v-aţi învrednicit; aţi 
născut dară lumii pe Maica Domnului, pe aceea care a născut fără ispită 
bărbătească. Voi, vieţuind cu evlavie şi cuvioşie întru firea omenească, aţi 
născut acum fiică mai presus de îngeri şi Stăpână a îngerilor. O, fiică prea 
frumoasă şi prea dulce; o, crin care ai răsărit în mijlocul spinilor, din rădăcina 
prea nobilă şi prea împărătească a lui David... O, trandafir răsărit din spinii 
iudeilor şi prin care toate s-au umplut de bună mireasmă. O, fiică a lui Adam şi 
Maică a lui Dumnezeu. Fericite coapsele şi pântecele din care ai înflorit, fericite 
braţele care te-au ridicat şi buzele care s-au desfătat de curatele tale sărutări, 
doar buzele părinteşti, ca să fu întru toate pururea Fecioară”. 


Troparul praznicului, glasul al IV-lea: Naşterea ta, de Dumnezeu Născătoare 
Fecioară, bucurie a vestit la toată lumea; că din tine a răsărit Soarele dreptăţii, 


Hristos Dumnezeul nostru. Şi, dezlegând blestemul, a dat binecuvântare; şi, 
stricând moartea, ne-a dăruit nouă viaţă veşnică. 


Ale praznicului 


Al 21-lea din neamul lui David este Mathan, care s-a căsătorit cu Maria din 
neamul lui Iuda. (Mathan a fost preot în timpul împărăției Cleopatrei şi a lui 
Sapor sau Savorios, împăratul perşilor, şi în timpul împărăției lui Irod Anti- 
patru). Din unirea lor s-au născut trei fiice, Maria, Sovi şi Ana, şi un fiu, lacov, 
tatăl lui Iosif. Maria a născut-o pe Salomeea moaşa, Sovi a născut-o pe Elisabeta 
(mama Sfântului loan Înaintemergătorul), iar Ana, care a venit în unire de nuntă 
cu loachim, care era înstărit, a născut pe Născătoarea de Dumnezeu Maria, la 
Nazaret (un sat din Palestina). 


Acest eveniment este sărbătorit de Sfânta Biserică pe 8 septembrie, în fiecare 
an. 


Preasfânta Născătoare de Dumneuzeu are un loc de întâietate în dumnezeieştile 
slujbe ale Bisericii. Anul bisericesc este încadrat de praznicele Maicii 
Domnului; începe cu „Naşterea Preasfintei Născătoare de Dumnezeu” şi se 
încheie cu „Punerea în raclă a cinstitului brâu al Născătoarei de Dumnezeu”. 


Pricină de bucurie şi de veselie este ziua de astăzi, pentru că prăznuim naşterea 
pururea Fecioarei şi Născătoarei de Dumnezeu, a prea înmiresmatei flori care a 
răsărit „din rădăcina lui lesei”. Prăznuim „naşterea bucuriei a toată lumea” care 
aşează „începutul tuturor praznicelor şi prevestirea tainei lui Hristos”, după 
cuvântul Sfântului Andrei Criteanul. Naştere care s-a făcut pricină a renaşterii, a 
rezidirii şi a înnoirii tuturor. Astăzi se naşte cea care va naşte în timp, în chip de 
neexplicat şi de neînțeles, pe Dumnezeu Cuvântul, Cel fără de timp şi mai 
înainte de veci, pe Creatorul şi Mântuitorul lumii. 


Întreaga mulţime de preînchipuiri, de înainte reprezentări şi proorocii ale Ve- 
chiului Testament la Maica Domnului se referă. Naşterea Maicii Domnului 
constituie încununarea, întregirea pregătirii pedagogice vechitestamentare a 
omenirii pentru primirea Mântuitorului Dumnezeu întrupat. 


Pe Preasfânta Născătoare de Dumnezeu au preînchipuit-o rugul care ardea şi nu 
se mistuia în vedenia lui Moise, tablele Legii de Dumnezeu scrise şi chivotul 
Legii, toiagul lui Aaron care a odrăslit, scara lui Iacov, lâna lui Ghedeon, 
muntele netăiat al lui Daniil, cuptorul în care prin foc răcorea pe cei trei tineri, şi 
Sfintele Sfinţilor ale muceniciei. Născătoarea de Dumnezeu este puntea de 
legătură dintre Vechiul şi Noul Testament. 


Pentru Vechiul Testament, Maica Domnului este propovăduirea prorocilor, 
aşteptarea drepţilor; câtă vreme în Noul Testament devine desfătarea îngerilor, 
slava apostolilor, îndrăzneala mucenicilor, bucuria cuvioşilor, mândria neamului 
omenesc, pentru aceasta ea este fericită de „toate neamurile”. 


Întreaga creaţie aştepta naşterea ei. Preasfânta noastră este „rodul făpturilor”, 
după cuvântul Sfântului Nicolae Cabasila, adică acea ţintă către care tindea 
întreaga zidire. După cum copacul există pentru rod, la fel şi zidirea există 
pentru Fecioara, iar Fecioara pentru Hristos. După cum întăresc Părinţii, nu doar 
oamenii, dar şi cerul, şi pământul, toată zidirea văzută şi nevăzută au fost create 
pentru prea curata Fecioară. Când Dumnezeu, la începutul veacurilor, privind 
către creaturile sale, a spus că sunt „bune foarte”, de fapt vedea înaintea Sa 
rodul întregii creaţii, pe Preasfânta Născătoare de Dumnezeu, şi, cu adevărat, 
lauda sa era „cuvânt de laudă către Fecioara”. 


În ziua de azi întreaga zidire primeşte binefacere prin Naşterea prea neprihănitei 
noastre Stăpâne. „Această creație prea nouă” nu era doar cea mai bună femeie 
de pe pământ, nici cea mai bună femeie din toate timpurile, ci a fost singura care 
putea să pogoare cerul pe pământ, să Îl facă pe Dumnezeu om. 


Creatorul Dumnezeu Cuvântul a plămădit astfel firea omenească, aşa încât, 
atunci când va trebui să Se nască, să ia din această fire omenească pe Maica sa. 
Dumnezeul nevăzut şi nearătat vine pe pământ prin ea şi Se face văzut; se 
uneşte şi are părtăşie cu zidirea unindu-Se cu firea esența omenească şi 
devenind de un fel cu aceasta. Uneşte prin firea Sa omenească toată zidirea în 
Ipostasul Său şi o îndumnezeieşte. Dumnezeul fără de chip şi de nedescris 
primeşte „chip de rob” (Filipeni 2, 7), trup omenesc şi suflet rațional, are relaţii 
sociale cu oamenii şi păşeşte pe pământ. „Cel neîncăput în nimic”, va încăpea în 
pântecele fecioresc al Născătoarei de Dumnezeu, aşa încât Preasfânta Maică a 
Sa va deveni „încăperea Celui Neîncăput”. 


Astăzi se dezleagă sterpiciunea Anei şi se naşte „odorul întregii lumi”, după 
cum se exprimă Sfântul Chiril al Alexandriei. 


O minune asemănătoare a săvârşit Dumnezeu de multe ori în Vechiul Testament 
cu Sarra, soția patriarhului Avraam, cu Rebeca, soţia lui Isaac, cu Ana, mama 
prorocului Samuil, cu Elisabeta, mama prorocului loan Înaintemergătorul. 
Totuşi, minunea de azi e mult diferită. Poate că fiii maicilor pomenite mai sus, 
maici a căror sterpiciune a fost dezlegată în chip minunat la vârste înaintate, să 
fi fost virtuoşi şi sfinţi, dar doar Maria - fiica Anei şi a lui loachim - a fost 
„plină de har” şi a devenit - lucru de neînțeles pentru oameni şi pentru îngeri - 
Maica lui Dumnezeu. 


Preasfânta noastră nu s-a născut prin zămislire fără de sămânță, precum greşit 
cred romano-catolicii, ci în urma unei uniri fireşti în trup dintre loachim şi Ana. 
S-a dezlegat aşadar sterpiciunea firească a Anei prin intervenția directă a lui 
Dumnezeu ca răspuns la rugăciunile drepţilor dumnezeieşti Părinţi. Bătrânii 
Ioachim şi Ana au zămislit fără a simţi nici o atracţie trupească, fără plăcere, ci 
doar din ascultare față de Dumnezeu. Au pecetluit şi cu această faptă 
înţelepciunea lor. În acest chip, Fecioara s-a zămislit „cu bună cuviinţă în 
pântecele Anei din Ioachim”. Faptul că s-a zămislit cu bună cuviinţă înseamnă 
că chipul zămislirii a fost sfânt. Dacă Fecioara ar fi fost fără de păcatul 
strămoşesc, adică s-ar fi născut prin „imaculata concepţie”, trebuia ca se fi 
născut în chip feciorelnic, precum Hristos. 


Ca să dobândească însă un asemenea copil, drepții dumnezeieşti Părinţi au 
arătat o credinţă mai presus de judecata omenească, răbdare neclintită, şi-au 
hrănit o nădejde care nu ruşinează, au avut mare stăruințţă în rugăciunile lor că 
Dumnezeu va împlini cererea lor. Mulţi ani au avut de îndurat ruşinea nenaşterii 
de prunci. 


Tradiţia spune că Sfânta Ana a dobândit-o pe Născătoarea de Dumnezeu după 
50 de ani de sterpiciune. Această atitudine a dumnezeieştilor părinţi trebuie să 


fie o pildă pentru noi toți. 


Sursa: Revista Pemptousia, nr. 21. 


